黃國健

黃國健係香港工會聯合會副會長，香港立法會地方直選前議員，香港特別行政區行政會議前議員。

生平 

黃國健祖籍廣西南寧上林，早年喺聖公會基愛小學同埋香島中學畢業。之後任職海員，以供養父母同埋四名弟妹，同時考到「輪機長」牌照。

2003年起，黃國健擔任第十屆、十一屆全國人大代表，2012年宣布唔會再角逐。

2006年，黃國健獲頒授銅紫荊星章。

2008年香港立法會選舉，黃國健代表工聯會參加九龍東地方直選，排喺名單首位，現任議員、黨友陳婉嫻就排第二位，另外，黨友王吉顯和簡銘東亦是黃國健名單嘅最後兩位候選人，結果黃當選。

2012年同2016年嘅立法會選舉，佢同區角逐連任成功。

2017年7月1日獲時任香港行政長官林鄭月娥委任為香港行政會議非官守成員。

學歷同專業資格 
 上海海運學院國際航運管理課程證書
 廣東行政學院現代管理專業課程證書
 中國工運學院社會工作專業函授課程證書
 3000匹馬力以上船舶輪機長證書

屋企 
黃國健已婚，個仔2009年4月大學畢業。

爭議

『以薪代假』引導他人犯法言論 
2021年5月，立法會審議《2021年僱傭條例草案》，黃國健喺草案委員會會議期間，話外傭僱主可以以薪買假，結果被委員會主席、民建聯黃定光直斥「違規違法」，話法定有薪假期唔可以用人工代替假，又質疑佢哋作為工會，應該對有關條例好熟悉。自由黨邵家輝當場亦向勞工處助理處長梁樂文詢問可唔可以，而梁樂文亦即時答覆話《僱傭條例》寫得好清楚，就算員工同意都唔得。之後，黃定光再訓斥黃國健，叫佢唔好誤導啲僱員，唔係就累死佢哋。

武漢肺炎疫情期間涉嫌違反《預防及控制疾病規例》 
喺2020年武漢肺炎疫情期間，網上傳出多張照片，顯示工聯會多名成員黃國健、鄧家彪等，出席黃大仙富臨皇宮一個慶回歸晚宴時，喺進食以外時間脫下口罩四圍交談，仲上台唱歌、致辭、祝酒，社交距離讀埋每枱餐桌間嘅距離亦唔夠1.5米，餐飲業務負責人涉嫌違反法例《預防及控制疾病規例》第599F章。鄧家彪其後聲稱席上無人感染武漢肺炎，法規上無問題，被問到當時有無戴口罩，鄧亦未有正面回應。

得意事 
黃國健鍾意喺宴會上儲餐牌。

個人榮譽 
 銅紫荊星章
 銀紫荊星章
 太平紳士
 金紫荊星章

攷

行政會議 < 參政為勞工 - 香港工會聯合會

黃國健（九龍東) | 2016 立法會選舉專頁 | 香港01

類:前香港立法會議員
香港工聯會員
香港民建聯黨員
前港區人大代表
類:香島中學舊生
類:祖籍廣西
國健